**Liike Nyt** (lyhenne Liik. ruots. *Rörelse Nu*) on suomalainen liberalistinen, keskusta-oikeistolainen rekisteröity puolue. Se perustettiin vuonna 2018 poliittisena liikkeenä. Vuonna 2019 yhdistys rekisteröityi puolueeksi. Puolueen puheenjohtajana on toiminut sen alusta lähtien Hjallis Harkimo. Hän on puolueen ainut kansanedustaja eduskunnassa.

Liike Nyt kuvaa itsensä avointa päätöksentekoa ja joukkoistamista ajavana puolueena. Puoluetta yhdistäviä periaatteita ovat huolenpito, markkinatalouden kannattaminen, ilmastonmuutokseen reagoiminen, yrittäjyyden edistäminen, yksilön arvostaminen sekä EU-myönteisyys.

Liike Nyt perustettiin huhtikuussa 2018. Perustajia olivat Hjallis Harkimo, Mikael Jungner sekä joukko viestinnän ja yritysmaailman edustajia. Kokoomuksen kansanedustajana toiminut Harkimo oli ajautunut näkemyseroihin puolueessa ja oli tyytymätön puoluejohdon linjaan. Alkujaan liike painotti, ettei se ole uusi puolue eikä aio asettaa ehdokkaita eduskuntavaaleihin. Vuonna 2019 Harkimo kuitenkin totesi, ettei suomalaisessa politiikassa pärjää ilman puoluetta ja aloitti kannattajakorttien keräämisen puolueeksi rekisteröitymistä varten. Liike Nyt liittyi puoluerekisteriin marraskuussa 2019.

Historia
--------

Hjallis Harkimo on Liike Nytin perustaja ja sen ainoa kansanedustaja.
### Liikkeen perustaminen

Liike Nyt -puolueen perustamista on perusteltu uusien toimintatapojen tuomisena politiikkaan sekä näkyvyyden lisäämisellä. Mikael Jungner luonnehti tarvetta uudelle poliittiselle liikkeelle sillä, että olemassa olevat puolueet ja poliittinen kulttuuri kaipaavat ravistelua.

Liike Nyt sai julki tullessaan suurta mediahuomiota. Ensimmäiset uutiset uuden liikkeen perustamisesta tulivat julki 18. huhtikuuta 2018, kun *Helsingin Sanomat* uutisoi Hjallis Harkimon ja Mikael Jungnerin olevan perustamassa uutta poliittista liikettä. Liike Nyt ry rekisteröitiin tuolloin yhdistysrekisteriin. Jungner painotti että kyseessä on nimenomaisesti uusi poliittinen liike tavanomaisen puolueen sijasta. Erona tavanomaiseen puolueeseen Jungner ilmoitti vallan tavoittelun sijasta pyrkimyksen muuttaa vakiintuneita toimintamalleja digitalisaatiota hyväksi käyttäen.

Torstaina 19. huhtikuuta lehdistön huhut uuden liikkeen perustamisesta saivat lisää pontta alleen, kun Hjallis Harkimo vahvisti omassa lehdistötilaisuudessaan eroavansa kokoomuksesta. Harkimo kertoi eronsa syyksi näkemykselliset ristiriitaisuudet puoluetta kohtaan sekä puoluejohdon autoritaarisuuden.

Varsinaisesti perustaminen tuli julkisuuteen lauantaina 21. huhtikuuta, kun Harkimo oli vieraana Ykkösaamun Jari Korkin haastattelussa. Haastattelussa paljastettiin muun muassa muut perustajajäsenet, jotka ovat Harkimon ja Jungnerin lisäksi viestinnän ammattilainen Sarian Antila, Slushin perustajana tunnettu Helene Auramo, toimittaja Tuomas Enbuske, väitöskirjatutkija Karoliina Kähönen sekä yrittäjä Alex Nieminen. Torstaina 26. huhtikuuta Harkimo perusti eduskuntaryhmän nimeltä Liike Nyt (liik). Syyskuussa Liike Nyt avasi ensimmäisen toimistonsa Helsinkiin.*lähde?*

Elokuussa 2018 mukaan liittyivät turkulaisessa kunnallispolitiikassa toimivat kiinteistönvälittäjä ja juontaja Jethro Rostedt ja yökerhoyrittäjä Sedu Koskinen. Tammikuussa 2019 entinen eduskunnan puhemies Maria Lohela loikkasi Sinisestä tulevaisuudesta Liike Nytiin. Tämä nosti liikkeen eduskuntaryhmän koon kahteen edustajaan.

#### Kansainväliset suhteet

Harkimo järjesti lokakuussa 2018 seminaarin, jonka aiheena oli Viiden tähden liikkeen menestys Italiassa. Seminaarin pääpuhujaksi oli kutsuttu Venäjän hallinnon propagandaa levittänyt Davide Casaleggio, jonka yritys vastaa Viiden tähden liikkeen viestinnästä. Viiden tähden liike vastustaa EU:n asettamia Venäjän-vastaisia pakotteita.

### Rekisteröityminen puolueeksi

Kesäkuussa 2019 Harkimo ilmoitti Helsingin Sanomien haastattelussa, että Liike Nyt rekisteröidään puolueeksi ja tarkoituksena on saada kerätyksi vaadittavat 5000 kannattajakorttia elokuun loppuun mennessä. 16. syyskuuta 2019 Harkimo ilmoitti että vaaditut kannattajakortit on saatu kerätyksi ja ne luovutettiin oikeusministeriön tarkistettavaksi saman viikon perjantaina. Oikeusministeriö ilmoitti 14. marraskuuta 2019, että Liike Nyt on merkitty puoluerekisteriin.

### Eduskuntavaalit 2019

Liike Nyt ilmoitti marraskuussa 2018, että se osallistuu vuoden 2019 eduskuntavaaleihin. Tavoitteena oli saada valtakunnallisesti noin 150 vaaliehdokasta. Liike ei ollut silloin puolue, joten se ei voinut suoraan asettaa ehdokkaita vaaleihin, vaan kukin ehdokas on ensin kerännyt sata äänioikeutettua kannattajaa ja muodostanut valitsijayhdistyksen. Nämä valitsijayhdistykset ovat vaalipiireittäin vaaliliitossa keskenään.

Liikkeellä oli vaaleissa yhteensä 109 ehdokasta. Ehdokkaita oli kaikissa Manner-Suomen vaalipiireissä paitsi Vaasan vaalipiirissä. Liikkeen puheenjohtaja Hjallis Harkimo valittiin eduskuntaan Uudenmaan vaalipiiristä Liike Nyt -yhteislistalta.

Poliittiset linjaukset ja tavoitteet
------------------------------------

Liike Nyt on korostanut avointa vuorovaikutusta sekä poliittisen päätöksenteon joukkoistamista. Liike Nyt on halunnut luoda alustan dialogiselle päätöksenteolle, jossa paras argumentti voittaa.

Vaalihistoria
-------------

### Eduskunta

| Vaalit | Johtaja | Kannatus | Paikat | +/– | Hallitus |
| --- | --- | --- | --- | --- | --- |
| Äänet |  % |
| 2019 | Hjallis Harkimo | 69 427 | 2,25 % | 1 / 200 | Nousua 1 | Oppositio |
| 2023 | 74 995 | 2,42 % | 1 / 200 | Muuttumaton 0 | Oppositio |

### Kuntavaalit

| Vaalit | Kannatus | Paikat | +/– |
| --- | --- | --- | --- |
| Äänet |  % |
| 2021 | 38 943 | 1,6 % | 49 | Nousua 49 |

### Aluevaalit

| Vaalit | Kannatus | Paikat | +/– |
| --- | --- | --- | --- |
| Äänet |  % |
| 2022 | 33 767 | 1,8 % | 20 |  |

### Presidentinvaalit

| Vaalit | Ehdokas | Kannatus |
| --- | --- | --- |
| Äänet |  % |
| 2024 | Hjallis Harkimo | 17 030 | 0,5 % |

Kritiikki
---------

Liike Nytin perustaminen ja siihen liittyvä Harkimon ero kokoomuksesta herätti voimakasta kritiikkiä niin puoluetoimijoissa kuin mediassakin. *Ilta-Sanomien* politiikan erikoistoimittaja Timo Haapala luonnehti omassa kommentissaan Harkimon siirtoa "narsistiseksi farssinäytelmäksi", jossa yrityselämässä kannuksensa tehnyt Harkimo ei kykene hyväksymään poliittisen koneiston toimintamalleja. Vihreiden kansanedustaja Ville Niinistö kyseenalaisti Ykkösaamun haastattelussa tarpeen "keski-ikäisten ja hyväosaisten miesten kapinaliikkeelle" allekirjoittaen kuitenkin väitteen Harkimon esiintuomille asioille poliittisen järjestelmän muutostarpeista.

Katso myös
----------

* Liike Nyt -eduskuntaryhmä

Lähteet
-------

1. 1 2  Parties and elections – Finland *parties-and-elections.eu*. Viitattu 4.1.2022. (englanniksi)
2. 1 2  Finland *Europe Elects*. Viitattu 4.1.2022. (englanniksi)
3. ↑  Puoluerekisteri Oikeusministeriö. Viitattu 27.4.2020.
4. ↑  Puolueiden nimet ja lyhenteet *Kielitoimiston ohjepankki*. Kotimaisten kielten keskus. Viitattu 29.7.2023.
5. ↑  Usein kysytyt kysymykset *Liike Nyt*.  18.4.2018.  Arkistoitu 15.4.2019. Viitattu 15.4.2019.
6. ↑  Harkimo vahvisti: Liike Nyt on perustettu, mukana muun muassa Mikael Jungner ja Tuomas Enbuske – ei välttämättä aseta ehdokkaita vaaleihin *Yle Uutiset*. Viitattu 15.4.2019.
7. ↑  Yleisohjelma *Liike Nyt*.  Arkistoitu 4.1.2022. Viitattu 4.1.2022.
8. ↑  Liikkeen kuusi perusperiaatetta *Liike Nyt*.  Arkistoitu 4.1.2022. Viitattu 4.1.2022.
9. 1 2  Harkimo eroaa kokoomuksesta  19.4.2018. Yle. Viitattu 21.4.2018.
10. ↑  Essi Lehto: Harkimo toi poliittisen liikkeensä julkisuuteen – Jungner: Liike Nyt ei ole puolue eikä aseta ehdokkaita eduskuntavaaleihin *Aamulehti*.  21.4.2018. Viitattu 4.1.2022.
11. ↑  Robert Sundman: Liikkeestä Nyt tulee puolue – tarvittavat kannattajakortit on nyt kerätty *Yle*.  16.9.2019. Viitattu 4.1.2022.
12. ↑  Jari Pietiläinen: Liike Nyt muuttui puolueeksi – Hjallis Harkimon alkuperäinen periaate oli "liian hankala" *Vantaan Sanomat*.  14.11.2019. Viitattu 4.1.2022.
13. 1 2  Liike Nyt on perustettu, mukana muun muassa Mikael Jungner ja Tuomas Enbuske  21.4.2018. Yle. Viitattu 21.4.2018.
14. 1 2  Hjallis Harkimo ja Mikael Jungner ovat perustamassa uutta poliittista liikettä nykyisten puolueiden haastajaksi  18.4.2018. Helsingin Sanomat. Viitattu 21.4.2018.
15. ↑  Harkimo on perustamassa uutta yhdistystä: Liike Nyt ry:n tiedoista paljastuu kiinnostava nimi *Ilta-Sanomat*.  19.4.2018. Viitattu 30.3.2019.
16. ↑  Jungner Twitterissä  21.4.2018. Mikael Jungner. Viitattu 21.4.2018.
17. ↑  Disruptio: merkitys  21.4.2018. Translatum Oy.  Arkistoitu 15.9.2018. Viitattu 21.4.2018.
18. ↑  Täysistunnon pöytäkirja  27.4.2018. Eduskunta. Viitattu 27.4.2018.
19. ↑  Sedu Koskinen ja Jethro Rostedt mukaan Hjalliksen liikkeeseen – "Olemme tyytyväisiä" *iltalehti.fi*. Viitattu 20.8.2018.
20. ↑  Liike Nyt kaappasi joukkoonsa tunnettuja liikemiehiä – Jethro Rostedt ja Sedu Koskinen uusimmat edustajat *Yle Uutiset*. Viitattu 4.11.2018.
21. ↑  Kansanedustaja Maria Lohela loikkaa sinisistä Harkimon Liikkeeseen Nyt – sote-uudistus vaarassa kaatua *Yle Uutiset*. Viitattu 28.1.2019.
22. ↑  Verkkouutiset - Harry Harkimo lennättää salaperäisen Venäjän-tukijan Suomeen
23. ↑  Harkimo HS:lle: Liikkeestä Nyt tulee puolue  20.6.2019. Helsingin Sanomat. Viitattu 20.6.2019.
24. ↑  Liikkeestä Nyt tulee puolue – tarvittavat kannattajakortit on nyt kerätty  16.9.2019. Yleisradio. Viitattu 20.9.2019.
25. ↑  Liike Nyt merkittiin puoluerekisteriin *Helsingin Sanomat*.  14.11.2019. Viitattu 14.11.2019.
26. 1 2  Liike Nyt lähtee eduskuntavaalikisaan – Hjallis Harkimo aikoo vetää vaalivankkureita Uudellamaalla *Yle Uutiset*.  26.11.2018. Viitattu 30.3.2019.
27. ↑  Liike Nyt asetti ensimmäiset ehdokkaansa eduskuntavaaleihin *Helsingin Sanomat*. Viitattu 31.3.2019.
28. 1 2  Liike Nyt: Ehdokkaat *liikenyt.fi*. Liike Nyt ry.  Arkistoitu 31.3.2019. Viitattu 30.3.2019.
29. ↑  Pienryhmistä ei eduskuntaan mennä, poikkeuksena vain Hjallis Harkimo IS.fi. Viitattu 15.4.2019.
30. ↑  Hjallis ei ole ainoa politiikkaan turhautunut  21.4.2018. Yle. Viitattu 21.4.2018.
31. ↑  Tehtävä  21.4.2018. Liike Nyt ry.  Arkistoitu 30.3.2019. Viitattu 21.4.2018.
32. ↑  Eurovaaliehdokkaat selvillä – Liike Nyt ei aseta ehdokkaita *Maaseudun Tulevaisuus*.  18.4.2019. Viitattu 20.6.2019.
33. ↑  Ehdokasasettajakohtaiset tulokset *tulospalvelu.vaalit.fi*. Viitattu 6.4.2023.
34. ↑  Kuntavaalit 2021 - Tulokset puolueittain ja yhteislistoittain *vaalit.fi*.  13.6.2021. Oikeusministeriö. Viitattu 14.6.2021.
35. ↑  Aluevaalit 2021 - Tulokset puolueittain ja yhteislistoittain *vaalit.fi*.  23.1.2022. Oikeusministeriö. Viitattu 21.2.2022.
36. ↑  Presidentinvaali 2024, 1. vaali – Koko maa, ehdokaskohtaiset tulokset *Vaalien tieto- ja tulospalvelu*.  30.1.2024. Oikeusministeriö. Viitattu 31.1.2024.
37. ↑  Hjallis Harkimon ero oli narsistinen farssinäytelmä  19.4.2018. Ilta-Sanomat. Viitattu 21.4.2018.
38. ↑  Keski-ikäisten ja hyväosaisten miesten kapinaliikkeelle ei juuri nyt ole yhteiskunnassa hirveästi tarvetta  20.4.2018. Yle Areena. Viitattu 21.4.2018.

Aiheesta muualla
----------------

* Liike Nyt

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Liike Nyt |
| --- |
|  |
| Eduskuntaryhmä: Liike Nyt -eduskuntaryhmä |
|  |
| Puheenjohtajat | Harkimo |
|  |
| Puoluesihteerit | Klemetti |
|  |
| Organisaatio | 
* Liikkeen Naiset
* Liikkeen Nuoret

 |

 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Suomi Suomalaiset puolueet |
| --- |
|  |
| Eduskuntapuolueet | 

|  |
| --- |
| 
* Kansallinen Kokoomus (48)
* Perussuomalaiset (46)
* Suomen Sosialidemokraattinen Puolue (43)
* Suomen Keskusta (23)
* Vihreä liitto (13)
* Vasemmistoliitto (11)
* Suomen ruotsalainen kansanpuolue (9)
* Suomen Kristillisdemokraatit (5)
* Liike Nyt (1)

 |

 |
|  |
| Muut rekisteröidyt puolueet | 
* Avoin puolue
* Kristallipuolue
* Liberaalipuolue – Vapaus valita
* Sinimusta liike
* Suomen Kommunistinen Puolue
* Totuuspuolue
* Valta kuuluu kansalle
* Vapauden liitto

 |

 |